యువత (సినిమా)
యువత 2008 లో పరశురాం దర్శకత్వంలో విడుదలైన సినిమా. నిఖిల్, అక్ష ఇందులో ప్రధాన పాత్రలు పోషించారు.
కేశవరం గ్రామానికి చెందిన వీరబాబు పనిలేకుండా ఆవారాగా తిరుగుతుంటాడు. చిన్నప్పుడే తల్లిదండ్రులకు కోల్పోవడంతో మామయ్య, అత్త దగ్గర పెరుగుతాడు. బాబాయి అతని క్రమశిక్షణా రాహిత్యాన్ని ప్రశ్నించడంతో అలిగి హైదరాబాదులో ఉన్న స్నేహితుడు అజయ్ దగ్గర ఉండటానికి వెళ్ళిపోతాడు.
అడ్వెంచర్స్ ఆఫ్ చిన్నారి
పొట్టి శ్రీరాములు తెలుగు విశ్వవిద్యాలయం లో అసిస్టెంట్ ప్రొఫెసెర్ గా పనిచేస్తున్న డా. పెద్ది రామారావు ఈ ప్రాజెక్టు సమన్వయకర్తగా వ్యవహరిస్తున్నారు. తెలుగు నాటకరంగంలో యువతీయువకుల భాగస్వామ్యాన్ని మరింతగా పెంపొందించడంకోసం ఆర్టిస్ట్స్ ఇన్ రెసిడెన్సి ప్రోగ్రాం అనే కార్యక్రమాన్ని ప్రారంభించడం జరిగింది. నటన, నాటకరంగం పట్ల ఆసక్తి ఉన్న యువతీయువకుల్ని ఎంపికచేసుకొని వారిని విశ్వవిద్యాలయానికి ఆహ్వానించి, ప్రతి నెల ఉపకారవేతనం అందిస్తూ వారితో ఒక కళా బృందాన్ని ఏర్పాటుచేసి, వారందరికి గౌరవప్రధమైన స్థాయిలో ఉపకార వేతనం అందిస్తూ నిష్ణాతులైన ఉపాధ్యాయులచే ప్రత్యేక శిక్షణ ఇప్పించి, వారిచేత దేశవ్యాప్తంగా నాటక ప్రదర్శనలు ఇప్పిస్తూ, నాటకరంగం పట్ల యువతలో మక్కువ పెంచడం ఈ కార్యక్రమం యొక్క ముఖ్య ఉద్దేశం. ఇలా ప్రతి సంవత్సరం రెండు మూడు బృందాలకు శిక్షణ ఇవ్వడం జరుగుతుంది. తద్వారా మరిన్ని మంచి నాటకాలు తెలుగు నేలమీద పుట్టుకొస్తాయని థియేటర్ ఔట్రీచ్ యూనిట్ విశ్వాసం.
ఆర్టిస్ట్స్ ఇన్ రెసిడెన్సి ప్రోగ్రాంలో భాగంగా థియేటర్ ఔట్రీచ్ యూనిట్ తయారుచేసిన రెండవ నాటకం అడ్వెంచర్స్ ఆఫ్ చిన్నారి, మొదటి నాటకం మిస్ మీనా. దీనిని శ్రీ రాజీవ్ వెలిచేటి (ప్రొఫెసర్, థియేటర్ ఆర్ట్స్) దర్శకత్వ పర్వవేక్షణలో, యూనివర్సిటీ ఆఫ్ హైదరాబాద్ రంగస్ధల కళల శాఖలో పి.హెచ్డి చేస్తున్న బషీర్ ఒక చైనా జానపద కథ ఆధారంగా ఈ నాటకాన్ని రూపొందించారు. చిన్నారుల కోసం నాటకాలు తయారు చేయడం, శిక్షణా శిబిరాలను నిర్వహించడం బషీర్ ప్రధాన వ్యాపకం. సహజంగానే చిన్నారుల్లో అద్భుతమైన ఊహాశక్తి వుంటుంది. వారి ఊహాశక్తి మరింత విస్తరించాలన్న ఆశయంతో ఈ నాటకాన్ని ఈ విధంగా తయారుచేయడం జరిగింది.